
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 153
                                                            din 27 august 2020
privind prelungirea unor contracte de închiriere având ca obiect spații cu altă destinație decât locuință, încheiate cu persoane juridice

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 19.250/13.08.2020 şi la Consiliul Local Sighișoara cu nr. 19.664/18.08.2020, de referatul de aprobare, înregistrat cu nr. 19.252/13.08.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere cererea adresată Municipiului Sighişoara de către TELEKOM ROMÂNIA COMMUNICATIONS S.A., înregistrată cu nr. 17.109/20.07.2020, cu referire la prelungirea duratei contractului de închiriere nr. 237/24.941/03.08.2000, astfel cum a fost modificat ulterior, având ca obiect spaţiul cu altă destinaţie decât locuinţă;

Având în vedere cererea adresată Municipiului Sighişoara de către UNIUNEA SALVAȚI ROMÂNIA - Filiala Sighișoara, înregistrată cu nr. 19.183/13.08.2020, cu referire la prelungirea duratei contractului de închiriere nr. 75/19.770/26.07.2019, având ca obiect spaţiul cu altă destinaţie decât locuinţă și văzând clauza care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Ținând cont că, prin prelungirea contractelor de închiriere, nu sunt afectate planurile de sistematizare şi că bunurile închiriate nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Ţinând cont că, prin prelungirea contractelor de închiriere se aduc venituri suplimentare la bugetul local;
Având în vedere Raportul de specialitate al Direcției Administrarea Patrimoniului, înregistrat cu nr. 19.251/13.08.2020, prin care se propune prelungirea unor contracte de închiriere având ca obiect spații cu altă destinație decât locuință, încheiate cu persoane juridice;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 (2) lit. „c”, alin. (6) lit. „b” și alin. (14), art. 139 alin. (1), alin. (3) lit. ,,g” și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare,

                                                           H O T Ă R Ă Ş T E:

Art. 1. (1) Se aprobă prelungirea contractului de închiriere nr. 237/24.941/03.08.2000, așa cum a fost modificat și completat prin actele adiționale nr. 1 - 9, încheiat cu TELEKOM ROMÂNIA COMMUNICATIONS S.A., având ca obiect spațiul cu altă destinație decât locuință – centrală telefonică, situat în sat Hetiur, în suprafață de 19,31 mp., cu destinația de instalare a unei centrale digitale și prestare de servicii de telefonie.

(2) Chiria este cea stabilită prin contractul de închiriere şi se va indexa cu indicele de inflaţie semestrial.

(3) Perioada pentru care se aprobă prelungirea contractului de închiriere este de 5 (cinci) ani.
(4) Prelungirea contractului de închiriere se va face prin act adiţional.

Art. 2. (1) Se aprobă prelungirea contractului de închiriere nr. 75/19.770/26.07.2019, încheiat cu UNIUNEA SALVAȚI ROMÂNIA – Organizația USR Sighișoara, având ca obiect spațiul cu altă destinație decât locuință, situat în Municipiul Sighișoara, str. Hermann Oberth nr. 22, etaj 2, în suprafață de 21,91 mp., cu destinația de sediu local al partidului.

(2) Chiria este cea stabilită prin contractul de închiriere şi se va indexa cu indicele de inflaţie semestrial.

(3) Perioada pentru care se aprobă prelungirea contractului de închiriere este de 1 (un) an.

(4) Prelungirea contractului de închiriere se va face prin act adiţional. 

Art. 3. Cu ducerea la îndeplinire a prevederilor prezentei hotărâri se încredinţează  Primarul Municipiului Sighişoara, Biroul Buget, Contabilitate, Salarizare – Direcţia Economică, Direcţia Administrarea Patrimoniului şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

        Sîrbu Ioan - Iulian    

                                             Contrasemnează pentru legalitate
                                   SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcția Generală Arhitect Șef;

  4 ex. Direcţia Administrarea Patrimoniului;
  1 ex. Biroul Buget, Contabilitate, Salarizare – Direcția Economică;
  1 ex. Biroul Impozite și Taxe – Direcția Economică;

  1 ex. Biroul Juridic.
14 ex.
B.A. 

